
INTRODUCERE 

Cinstirea marilor figuri ale trecutului nu este 
numai o datorie faţă de cei plecaţi dintre noi, un 
cult al morţilor, tot aşa de vechiu ca omenirea, 
este şi o întărire a temeliei pe care stă un popor. 
Dacă ceeace are un neam azi ca bunuri mate¬ 
riale: ogoare desţelenite, sate şi oraşe aşezate, sau 
ca bunuri sufleteşti: cultura, biserica, ideile con¬ 
ducătoare, îşi găseşte obârşia cu multe sute de 
ani înapoi în trecut, acel neam are o temelie veche 
şi încercată, el va fi ca o stâncă nezguduită în 
credinţele lui, căci aceste credinţe au fost încer¬ 
cate multă vreme, au suferit multe ispite şi lo¬ 
viri şi totuşi au rămas neschimbate. 

Şi noi Românii ne putem uita înapoi cu încre¬ 
dere asupra drumului ce am străbătut. Am avut 
voevozi viteji cari şi-au apărat ţara cu sabia, a- 
jutaţi de o mână de oameni strânşi în jurul lor, am 
avut boeri înţelepţi scriitori şi gospodari, ţărani 
cuminţi şi răbdători ca puterile mute ale firii. 
Pe umerii lor stă sprijinită România de azi. 

Cu cinci sute de ani înainte, în ziua Anului 
Nou, a închis ochii unul dintre aceşti întemeietori 

de ţară: Alexandru voevod, domn al Ţării Mol¬ 
dovei, numit de către urmaşi, cel Bun. Descă¬ 
lecător de sate în ţinuturi pustii, ziditor de mă¬ 
năstiri în care răsuna glasul călugărilor, aducând 
laudă lui Dumnezeu, a deschis drumuri negusto¬ 
rilor care treceau în pas domol cu carele încăr¬ 
cate de mărfuri, sau care le descărcau din corăbii 
înalte cu pânze la gurile Dunării, a întărit prin le¬ 
gături trainice cu vecinii siguranţa ţării, dela munte 
până la mare. Războinic n'a fost, nu pentru că 
nu ştia să-şi apere hotarele, dar pentru că a ştiut 
să ţie pacea cinstit şi temut de toţi. Puterea lui 
a stat în aceea că, deasupra socotelilor viclene 
ale vrăjmaşilor, a fost totdeauna drept şi credin¬ 
cios cuvântului dat, ceeace a făcut să cadă arma 
din mâinile pizmaşilor. De aceea amintirea lui se 
cuvine s'o cinstim azi şi această cărticică are de 
scop s'o împrospăteze pentru cei ce ar dori să 
cunoască acele vremuri lăudate ale strămoşilor. 

NEAMUL LUI ALEXANDRU CEL BUN 
ŞI URCAREA LUI IN SCAUN 

Alexandru cel Bun făcea parte din familia Mu- 
şatinilor, care a domnit în Moldova două veacuri 
şi i-a dat pe cei mai mari cârmuitori, ca Ştefan 
cel Mare şi Petre Rareş. Cel dintâiu domn al 
ţării libere, descălecător din Maramureş, Bogdan, 
n’a avut decât un singur urmaş în scaunul dom¬ 
nesc, după care neamul său s'a stins după spiţa 
bărbătească. Bogdan avea însă o fiică Margareta 
sau Muşata, căsătorită cu un boier Costea şi fiul 
lor a luat domnia la 1374, numindu-se Petre Mu- 
şatin, adică al Muşatei, căci după mamă avea drept 
la domnie. Cu el începe un lung şir de voevozi 
din acest neam domnesc, care a zămislit slava 
ţării Moldovei. După moartea lui Petre Muşatin, 
domnul care cel dintâiu jurase credinţă ca vasal 
regelui Vladislav al Poloniei, a urmat în scaunul 
dela Suceava fratele său. Roman Vodă (1391—1394)) 
acesta a fost părintele lui Alexandru cel Bun. Ro¬ 
man se întitula, mândru, «marele autocrat, domn. 
Io. Roman voevodul ţării Moldovei dela plaiuri 

şi până la mare», căci hotarele ţării ajunseseră 
până la limanul Nistrului. El stetea la curtea lui 
din Suceava împreună cu maica lui, Muşata, şi 
cu fiii lui. Alexandru şi Bogdan. Dar regele polon, 
suzeranul său, se mâniase pe dânsul pentru legă¬ 
turile ce avea cu Ungurii şi de aceea a pus să fie 
prins şi închis într'o cetate în Polonia, unde a 
stat mulţi ani, iar scaunul părintesc a fost dat 
unui uzurpator viteaz. Ştefan (1394—1399). Dela 
început aceste domnii scurte şi turburate arătau 
soarta schimbătoare şi chinuită ce era hărăzită 
Moldovei. Pretendenţii din neamul domnesc se 
luptau între dânşii, chemând în ajutor ţările străine: 
Ungaria şi Polonia, care găseau astfel un prilej 
nimerit să umilească şi să micşoreze ţara. In Po¬ 
lonia se afla Ivaşcu, fiul lui Petre cel dintâiu. 
Roman, eliberat de Poloni după ce jurase că nu 
se va plânge nici odată, nici nu va cere nimănui 
socoteală pentru zilele cât stătuse închis; în ţară 
se ivise pentru puţină vreme un domn anume 
Iuga zis Ologul, fiu al lui Petre şi văr cu 
Alexandru. Acesta împreună cu celălalt frate Bog¬ 
dan se afla sub ocrotirea puternică a domnului 
muntean Mircea cel Bătrân. Toţi luptau pentru 
scaun, căci aveau drept la moştenirea lui, nu nu¬ 
mai fiul cel mai mare al domnului răposat, ci şi 
fraţii, fii mai tineri şi toţi acei cari erau din «os 
de domn». Intre ei hotărau boierii sau adesea, 
din nefericire, străinii. Dintre toţi aceşti preten¬ 
denţi cari la anul 1400 se certau pe domnia Mol- 

dovei izbânda rămase totuşi celui mai vrednic, lui 
Alexandru fiul lui Roman. El veni cu ajutor dela 
Mircea, aşa dar cu ajutor românesc, nechemând 
limbi străine în ţară; iar vestitul domn al Ţării 
Româneşti «luă la sine », cum zice cronica cea 
mai veche, pe Iuga Ologul, adică îl luă prins, 
ca să nu mai turbure domnia lui Alexandru. Cele¬ 
lalte rude ale lui rămase îa Polonia nu mai încer¬ 
cară să-l clintească din scaunul domniei, aşa că 
el' se aşeză trainic şi domni 32 de ani, lucru ne 
mai văzut până la dânsul în Moldova. 

II 

MOLDOVA, HOTARELE ŞI VECINII EI 
IN VREMEA LUI ALEXANDRU CEL BUN 

întemeietorii Moldovei veniţi din Maramureş 
domneau la început peste o ţară mică ce cuprin¬ 
dea numai valea râului Moldova, de aceea se numea 
ţara după numele acestei ape, pe malurile căreia 
se afla şi cea dintâi capitală. Baia sau Cetatea 
Moldovei. Dar foarte curând hotarele se întin¬ 
seră prin unirea cu alte voevodate mici, până la 
gurile Nistrului şi ale Dunării; Roman Vodă, ta¬ 
tăl lui Alexandru e cel dintâi care stăpâni dela 
munte până la mare, iar capitala lui era acum la 
Suceava. 

In vremea lui Alexandru cel Bun hotarele Mol¬ 
dovei se întind dela apus la răsărit, depe culmile 
Carpaţilor până la Nistru. La Nord o parte din 

Bucovina de a zi cu cetatea Ţeţina şi ţara Şepini- 
ţului dincolo de Prut ţineau de Polonia şi Ale¬ 
xandru le dobândi câţiva ani după urcarea în 
scaun împreună cu Pocuţia. La Sud hotarul Mol¬ 
dovei către Ţara Românească ajungea până la 
Milcov, numai cetatea Crăciunei, pe malul acestui 
râu, ţinea de ţara vecină. In spre Basarabia Ce- 
tatea-Albă, veche aşezare bizantină şi apoi geno- 
veză cu numele Maurocastron (Cetatea-Neagră!) 
sau Moncastro, trecuse în stăpânirea domnilor 
dela Suceava. La Dunăre însă, la Chilia-Veche 
(sau Lico-stomo) şi ea o fostă aşezare genoveză, 
păzeau Muntenii lui Mircea cel Bătrân. Chilia ve¬ 
che era pe o insulă a braţului dunărean ce-i poartă 
numele, dar stăpânirea munteană se întindea şi 
dincolo de Dunăre, cuprinzând o făşie din sudul 
Basarabiei de azi. Această făşie de pământ e tre¬ 
cută în titlul măreţ al lui Mircea cu numele de 
«Părţile Tătăreşti», pentru că aceste părţi fuse¬ 
seră cucerite în adevăr dela Tătari. Moldovenii 
însă aveau nevoie pentru negoţ de schelele dela 
Dunăre şi de aceea începură lupte lungi între ei 
şi Munteni pentru stăpânirea acestor locuri. Când 
aceste «părţi tătăreşti» căzură în sfârşit în mâinile 
Moldovenilor ei le-au botezat « Basarabia ,» pen¬ 
tru că le luaseră dela ţara Basarabilor munteni 
(Muntenilor le ziceau Basarabi). Numele acesta 
a rămas multă vreme legat de părţile de miază zi 
de lângă gurile Dunării, şi numai la 1812, când 
Ruşii răşluiră Moldova dintre Nistru şi Prut i-au 

pus numele Basarabia, întingând asupra acestei 
părţi de ţară numele fâşiei dela Sud. 

Vecinii Moldoveni în vremea lui Alexandru cel 
Bun erau mari şi puternici, nemăsurat mai mari 
ca întindere de cât această ţară mică. La Nord şi 
răsărit se afla Polonia, unde domnea regele Vla- 
dislav Iagiello, care unise printr'o căsătorie Lit- 
vania, ţara lui de baştină, cu Polonia. Această 
ţară se întindea nu numai unde este a zi, ci avea 
în stăpânire şi Ucraina până Ia Nipru, unde se 
găsea la marginea Moldovei ţinutul Podoliei. De 
fapt Ucraina ţinea de Litvania, care, deşi unită 
cu Polonia, avea o cârmuire deosebită sub un 
mare cneaz, Vitold (sau Alexandru), vărul regelui 
Vladislav. In Ungaria domnea atunci regele Sigis- 
mund, de neam german, care ajunse mai târziu 
împărat roman (în Germania). Ungaria vedea cu 
ochi răi supunerea Moldovei faţă de Poloni şi ar 
fi vrut s'o aibă ea supusă, dar turburările din 
lăuntru împiedecară pe regele Sigismund să-şi 
revendice pretenţiile cu armele în timpul domniei 
lui Alexandru cel Bun. 

In Ţara Românească domnea Mircea cel Bă¬ 
trân care a fost prieten al lui Alexandru şi al Po¬ 
loniei, aşa că de această parte n’aveau Moldovenii 
de cine să se teamă. Cât timp a ţinut Mircea ţara 
Dobrogei, a ţinut prin aceasta şi pe Turci departe 
de hotarele moldoveneşti, însă după ce această pro¬ 
vincie a fost luată de păgâni, primejdia cea mare 
s’a apropiat şi de ţara lui Alexandru, aşa încât 

acesta a fost cel dintâi domn moldovean Care â 
dat lupte cu Turcii. 

Primejdii şi ameninţări erau destule la aproape 
toate graniţele, dar Alexandru ştiu să-şi întoc- 
mească bine ţara, aşa încât putu s’o păstreze în¬ 
treagă în tot timpul lungii sale domnii. 

III 

ÎNTOCMIREA ŢĂRII: BISERICA, 
MĂNĂSTIRILE 

Când ne gândim astăzi la întocmirea unei ţări, 
ne gândim în primul rând la aşezămintele poli¬ 
tice, la finanţe şi negoţ; în Evul Mediu, deşi 
aceste lucruri îşi aveau însemnătatea lor, dar în 
primul rând temelia pe care stătea ţara era cre¬ 
dinţa, pe ea se întemeia şi jurământul boerilor 
faţă de domn şi încrederea poporului într’însul şi 
în cârmuire, pentru ea îşi puneau viaţa oştenii. 

De aceea să nu ne mirăm că prima grije a lui 
Alexandru a fost biserica, întărirea, înzestrarea şi 
cinstirea ei. 

Sub cei dintâi domni ţara Moldovei nu avusese 
erarhi înalţi bisericeşti: mitropolit şi episcop, pen- 
trucă ei trebuiau să fie sfinţiţi de patriarhi sau 
mitropoliţi ortodoxi de peste graniţă şi ţara nu 
era încă aşezată. Cel dintâi mitropolit al Sucevei 
a fost Iosif, de neam moldovean, uns în vremea 
lui Roman-Vodă, tatăl lui Alexandru, sau poate 
chiar mai înainte. El fusese sfinţit de un mitro- 

polit ortodox din părţile rutene, Antonie dela 
Haliciu; Patriarhia dela Constantinopol nu voi însă 
să-l recunoască de păstor legiuit al bisericii mol¬ 
doveneşti, căci ar fi dorit să puie în scaunul arhi- 
păstoresc nou înfiinţat pe un grec, aşa cum făcuse 
în Ţara Românească. Moldovenii însă se arătară 
dârji în apărarea drepturilor lor, ei nu primiră pe 
mitropolitul grec trimes dela Ţarigrad, aşa că pa¬ 
triarhul supărat aruncă afurisenia asupra bisericii 
moldoveneşti. In această stare găsi biserica Ale¬ 
xandru cel Bun la urcarea sa în scaun: Iosif îşi 
urma păstoria, dar biserica rămăsese sub blestem. 
Alexandru, care era un om evlavios, vedea cu du¬ 
rere acest lucru şi dela început a făcut totul ca 
această nemeritată ocară să fie ridicată. El se rugă 
de patriarhul dela Constantinopol prin soli tri¬ 
mişi anume acolo să binecuvinteze pe mitropoli¬ 
tul Iosif al Moldovei, să ridice anatema ce apăsa asu¬ 
pra lui şi a bisericii: « Cine vrea, calcă în picioare 
biserica noastră şi se pare că avem episcop, dar 
nu -1 avem », ziceau solii moldoveni. încă din Iulie 
1401, deci în al doilea an al domniei lui Alexandru, 
plecară spre Moldova trimişii patriarhiei în frunte 
cu bulgarul Grigore Ţamblac, ca să inspecteze 
biserica moldovenească şi să vadă dacă se cuvine 
ca Iosif să fie recunoscut ca mitropolit legiuit. 

Aceasta era însă numai pentru formă, patriarhul 
ştia că Moldovenii nu vor primi un grec de mi¬ 
tropolit şi astfel se văzu silit să recunoască pe Iosif, 
ceeace şi făcu îndată ce primi raportul trimişilor 

săi. Astfel izbânda rămase de partea ţării şi ana¬ 
tema fu ridicată. 

Curând după aceea, Alexandru dădu un hrisov 
solemn pentru mitropolia Moldovei din Suceava, 
amintind de toţi strămoşii săi, începând cu Bog¬ 
dan întemeietorul, prin care îi dărui două sate 
Avereştii şi Hreaţca lângă Suceava (1403). 

Alături de mitropolia Sucevii, care e numită la 
începutul domniei episcopie, pentrucă nu avea alte 
episcopii supuse, Alexandru întemeiază două epis¬ 
copii noi, cea dela Roman sau Cetatea Nouă 
(Novo-grad), oraş înfiinţat de tatăl său, Roman- 
Vodă, şi a doua la Rădăuţi. Astfel erarhia biseri¬ 
cească în Moldova era desăvârşită şi recunoscută 
şi în afară la celelalte popoare ortodoxe. Mitro¬ 
polia Sucevii era aşezată pe atunci în biserica zisă 
a Mirăuţilor (mai târziu s’a mutat la Sf. Gheor- 
ghe, clădită la începutul veacului al XVI-lea). 
Această biserică a Mirăuţilor, aşa de venerabilă şi 
de veche, este astăzi cu totul desfigurată şi batjo¬ 
corită de către arhitecţii austriaci, cari au lucrat la 
«restaurarea » ei. Pictura veche de frescă a fost 
dată jos şi înlocuită cu una ce aminteşte firmele 
dela bâlciu, iar acoperişul este verde şi roşu aprins, 
un lucru ce stârneşte râsul. Aceasta nu e opera 
Turcilor sau a altor păgâni, ci a învăţatului arhitect 
Romstorfer! 

Alături de erarhia bisericească a episcopilor şi 
a mitropolitului, a înflorit în vremea lui Alexandru 
cel Bun şi viaţa mănăstirească, a cărei însemnă- 

tate pentru păstrarea învăţăturii, într'o vreme în 
care nu erau şcoli, este covârşitoare. Acolo, în 
mănăstiri, au fost singurii noştri cărturari din 
Evul Mediu şi de acolo îşi lua domnul diecii şi 
grămăticii, adică funcţionarii cancelariei domneşti. 

Primele mănăstiri în ţările noastre se datoresc 
călugărului Nicodim, socotit de urmaşi ca sfânt. 
El era probabil de neam grec, însă după ce a stat 
câtăva vreme la Sfântul Munte, a fost chemat de 
craiul Sârbilor, Lazăr, care l-a însărcinat cu mai 
multe solii bisericeşti şi în cele din urmă cu mulţi 
călugări sârbi a trecut în Ţara-Românească pe la 
1370, înfiinţând acolo sub scutul domnesc două 
mănăstiri, Vodiţa şi Tismana. In scurtă vreme, 
începutul făcut de Nicodim se întări şi se îmmulţi. 
O mulţime de mănăstiri se iviră în toată ţara şi 
călugării învăţaţi scriau şi lăudau pe Domnul. 
Din Ţara-Românească ucenicii lui Nicodim tre¬ 
cură şi peste graniţă, în celelalte ţinuturi locuite 
de Români: în Ardeal, unde înfiinţară mănăstirea 
Prislopului şi în Moldova, unde puseră temeliile 
celei dintâi mănăstiri, a Neamţului. încă din vre¬ 
mea lui Petre Muşatin, unchiul lui Alexandru cel 
Bun, ei erau acolo şi domnul binecuvântase rugile 
lor, dăruindu-le două sate, două mori de apă şi 
o vie şi luându-i sub apărarea sa domnească. 

Alexandru cel Bun a urmat pilda unchiului său 
şi a întărit şi a mărit dania lui, înzestrând Neamţul 
unit într'o singură administraţie cu Bistriţa, cu 
alte sate, bălţi cu peşte, prisăci de albine, mori. 

butii de vin din viile domneşti, din care trebuia 
să se dea, zice dania domnească, o cupă fiecărui 
călugăr la trapeză să bea joia în sănătatea domnului 
şi marţea în sănătatea doamnei, «cât va fi în viaţă, 
aceasta să se cânte nouă, pentru sănătatea noastră, 
iar după moartea noastră, pentru mântuirea noa¬ 
stră ». El lasă cu blestem grozav, cum se obişnuia 
pe atunci, ca urmaşii lui să nu-i strice dania 
«pentrucă am dat şi am întărit cu tot gândul 
nostru cel bun ». 

Insă evlavia bunului domn nu se mulţumea cu 
întărirea mănăstirilor rămase dela strămoşi. El 
voia să aibă locaşuri de închinare ridicate din te¬ 
melie de dânsul, ca să poată apare înaintea lui 
Hristos şi a Sfinţilor, purtând, ca dovada unei 
fapte bune, mănăstirea sa în palme, aşa cum erau 
zugrăviţi ctitorii (fundatorii) locaşurilor sfinte pe 
pereţii dinlăuntru ai bisericilor. 

Dela începutul domniei el puse să se zidească 
în Bucovina de azi mănăstirea Moldoviţa, pe care 
o înzestrează după obiceiul mănăstirilor domneşti 
cu sate şi averi şi pe lângă aceasta şi cu sălaşe de 
ţigani robi pentru slujba călugărilor. Mănăstirii 
Moldoviţa i se dădu şi venitul unor vămi luate la 
târguri dela negustori. 

Dar cea mai însemnată mănăstire a lui Ale¬ 
xandru este Bistriţa, în judeţul Neamţului, pe râul 
Bistriţa, locaş menit să fie şi locul de odihnă de 
veci al marelui voevod. încă din 1407 şi de atunci 
până la sfârşitul domniei, o mulţime de danii 

înzestrează şi îmbogăţesc această mănăstire. Ală¬ 
turi de domn boierii şi rudele domneşti dăruesc 
şi ei din satele şi averile lor mănăstirilor întemeiate 
de domn. Astfel, Stan Bârlici dă satele sale Pro- 
vorotie şi Oprişinţi, Moldoviţei, iar doamna Ana 
la moartea ei lasă moştenire aceleeaşi mănăstiri 
satul Vaculinţii. Doamna avea mănăstiri ale ei 
proprii, astfel Marena, o altă soţie a lui Alexandru, 
stăpâneşte mănăstirea Vâşnevăţ în Basarabia, nu¬ 
mită azi mănăstirea Căpriana. Această mănăstire 
fusese dăruită doamnei de către însuşi Alexandru, 
« ca să-i fie uric (proprietate) cu tot venitul şi cu 
toate lucrurile folositoare, care ţin de această mă¬ 
năstire, ei şi copiilor ei, iubitului nostru Petru şi 
altor fii şi fiice ale noastre, care vor fi din doamna 
Marena şi copiilor lor şi nepoţilor lor şi răstră- 
nepoţilor lor ». 

Chiar boierii aveau mănăstiri în proprietate par¬ 
ticulară, cum se pomeneşte de fiii lui Ivan Vor¬ 
nicul, cari aveau « mănăstirea lor » la Humor, în 
Bucovina. Aşa ţtrin mănăstirile pomenite şi altele 
încă, de pildă Probota, viaţa călugărească se în¬ 
tinse în vremea lui Alexandru peste întreaga ţară, 
chezăşie tare cum că Dumnezeu va lua sub apă¬ 
rarea lui evlaviosul neam al Moldovenilor şi pe 
domnul lor. 

IV 

GRIGORE ŢAMBLAC 

Am văzut că în fruntea delegaţiei trimisă de 
patriarhia din Constantinopol în Moldova, pentru 

ca să vadă dacă se cuvine să recunoască pe mi¬ 
tropolitul Iosif, se afla Grigore Ţamblac. Acest 
învăţat egumen nu s'a mulţumit numai cu îm¬ 
plinirea soliei cu care era însărcinat, ci a rămas 
în Moldova, unde prin predicile, învăţăturile şi 
scrierile lui religioase a jucat un rol de seamă. 
Grigore Ţamblac era bulgar din Târnova şi fu¬ 
sese acolo ucenic al vestitului pe vremuri patriarh 
Evtimie, învăţat teolog şi cunoscător al limbii 
slave bisericeşti, a cărui faimă trecuse şi peste 
graniţă, mai ales în ţările româneşti. După că¬ 
derea Bulgariei în mâinile Turcilor şi moartea pa¬ 
triarhului, Grigore Ţamblac trecu în mai multe 
ţări, în Serbia, la Constantinopol, până ce pa¬ 
triarhul din acest oraş îl trimise în solie în Mol¬ 
dova în împrejurarea despre care am vorbit. După 
ce-şi făcu raportul către patriarh pentru recunoa¬ 
şterea bisericii moldoveneşti, Grigore Ţamblac ră¬ 
mase la curtea lui Alexandru cel Bun, căruia îi 
putea fi de mare folos. In Moldova biserica se 
folosea de limba slavonă şi scrierile bisericeşti 
erau alcătuite după chipul celor bulgăreşti, sâr¬ 
beşti şi ruseşti. De aceea un om învăţat în aceste 
limbi şi bun teolog, nu putea fi decât bine venit 
la curtea dela Suceava şi Alexandru îl numi egu¬ 
men la mănăstirea Neamţului şi-i dădu titlul de 
«prezviter al marii biserici a Moldovlahiei». încă 
înainte de venirea lui în Moldova el scrisese în 
slavă-bisericească mai multe lucrări: Viaţa sfintei 
Paraschiva, completată după cea scrisă de pa- 

triarhul Evtimie, precum şi viaţa unuia dintre 
despoţii sârbi. La Suceava Grigore Ţamblac 
ţinu ‘ mai multe predici în limba slavonă, limbă 
care era înţeleasă pe atunci de preoţi şi de boieria 
Aceste predici le-a făcut de sigur după îndemnul 
domnului Moldovei, care voia să pună pe acest 
om învăţat sa dea sfaturi luminate preoţilor şi 
tuturor credincioşilor din ţara lui, cum să ducă 
o viaţă evlavioasă şi cum să cinstească pe sfinţi, 
sărbătorile şi biserica. Predicile lui Grigore Ţam¬ 
blac în număr de 21 s'au păstrat în multe copii 
răspândite în ţările slave, mai ales în Rusia. El 
semnează Grigore călugăr şi prezviter al marei 
biserici Moldoveneşti sau «igumen al sfântului locaş 
al Panto-cratorului o şi dă data zilei când au fost 
ţinute. Toate au subiecte bisericeşti: despre sfin¬ 
tele taine, despre viaţa călugărească, despre iu¬ 
birea de arginţi, etc., cuprind şi apărarea cre- 
dinţii ortodoxe împotriva latinilor , adică a cato¬ 
licilor, dar cele mai multe sunt lămuriri cu pri¬ 
vire la sărbători şi la praznicile sfinţilor. Stilul 
lor este umflat cu multe trimiteri şi cugetări luate 
din Sfânta Scriptură, aşa cum găsim şi în lucrările 
călugărilor greci dela muntele Athos. 

O altă scriere a lui Grigore Ţamblac în vremea 
cât a stat în Moldova, tot în slavoneşte, este şi 
viaţa Sfântului Ioan cel Nou, ale cărui moaşte fu¬ 
seseră aduse de Alexandru cel Bun la Suceava, 
scriere comandată de domn, despre care va fi 
vorba mai pe larg în capitolul următor. 

2 

După ce stătu câţiva ani în Moldova, Grigore 
Ţamblac trecu în Litvania, unde domnea ca mare 
cneaz, Vitold, prieten şi rudă a lui Alexandra cel 
Bun. De sigur că după recomandaţia domnului 
Moldovei marele cneaz îl primi foarte bine şi-i 
făcu multă cinste. Litvania era o ţară locuită mai 
ales de Ruşi-mici sau Ucrainieni ortodoxi, care 
aveau în fruntea bisericii lor pe mitropolitul dela 
Kiev. Marele cneaz Vitold însă era catolic şi îm¬ 
preună cu vărul său regele Poloniei, Vladislav Ia- 
giello, ar fi vroit să unească pe ortodoxii de sub 
stăpânirea sa cu biserica papei dela Roma. Pentru 
a-i îndemna la aceasta âvea însă nevoie ca mi¬ 
tropolitul Kievului să se învoiască şi găsi ca om 
potrivit planurilor sale pe Grigore Ţamblac. Acesta 
fu, aşa dar, ales mitropolit al Kievului cu spri¬ 
jinul lui Vitlod şi tot odată el primi unirea bi¬ 
sericii ortodoxe pe care o păstorea cu cea ca¬ 
tolică. Trebuia însă ca unirea să fie recunoscută 
într'un sinod al bisericii catolice şi ortodoxe, care 
se şi ţinu la Constanţa, pe malul lacului cu acelaşi 
nume din nordul Elveţiei, în anii 1415—1418, 
Grigore Ţamblac fu trimis de Vitold şi de re¬ 
gele Vladislav la acel sinod şi regele îl recomandă 
papei ca pe un om învăţat cunoscător al limbii 
slavone şi a celei greceşti. Dar el nu reprezintă 
acolo numai mitropolia din Kiev, ci şi biserica 
Moldovei, cu care păstrase legături şi după ple¬ 
carea din ţară. Alături de dânsul se ivesc pe acele 
tărâmuri depărtate de ţara noastră şi alte solii 

româneşti: o solie din partea domnului Ţării Ro¬ 
mâneşti, Mircea cel Bătrân, în frunte cu boierul 
Dragomir, o alta din partea lui Alexandru cel Bun 
cu doi boieri: Gheorghe Samuşin şi Stanislav Ro- 
tompan. Toţi aceştia erau sub conducerea lui Gri- 
gore Ţamblac şi sosiră la sinod împreună cu el. 
Mai veniseră şi soli din oraşele moldoveneşti şi 
munteneşti, care erau locuite mai ales de Saşi din 
Ardeal: astfel dela Suceava, Roman, Neamţ, Baia, 
Hârlău, Bârlad, Şiret, iar din Ţara Românească 
dela Câmpulung şi Argeş. 

Grigore Ţamblac ţinu slujbă la Constanţa îm¬ 
brăcat în odăjdii ale bisericii răsăritului şi fu 
primit de papă, căruia i se închină, recunoscân- 
du -1 ca sef al bisericii. Totuşi unirea bisericilor 

t t 

nu se putu face, patriarhii din răsărit nu primiră 
condiţiile puse de catolici, iar Grigore Ţamblac, 
blestemat de dânşii, se întoarse în ţara lui, unde 
muri foarte curând. Totuşi, acest sinod îşi are 
însemnătatea lui pentru istoria noastră, căci e 
prima adunare internaţională, la care au luat parte 
Românii prin solii lor. Cronicarii de mai târziu 
au păstrat amintirea acestui lucru şi numele lui 
Grigore Ţamblac care e legat de dânsul. 

V 

SFÂNTUL IOAN DELA SUCEAVA 
Sfinţii au fost oamenii cei mai vii din Evul 
Mediu. Credinţa aprinsă a mulţimilor şi evlavia 
domnitorilor creştini din Europa îi socoteau ca 

mijlocitori pentru multele nevoi ce-s pe acest pă¬ 
mânt, pe lângă Dumnezeu şi Domnul Hristos. 
Fiecare ţară, fiecare oraş mai mare avea pe sfântul 
său apărător care veghea asupra lui. Racle de aur 
împodobite cu pietre scumpe, pe lângă care ar¬ 
deau nestinse lumânări şi tămâie, erau adorate 
de mulţimea credincioşilor plini de nădejde. Noi 
Românii n'am avut sfinţi din neamul nostru în 
acea vreme, dar am adorat un sfânt străin, a cărui 
mucenicie s'a petrecut pe pământul nostru: Sfân¬ 
tul Ioan dela Suceava. Aducerea moaştelor ace¬ 
stuia de către Alexandru cel Bun în capitala lui 
a fost pentru vremea aceea un mare eveniment 
istoric. Multe veacuri de atunci sfântul Ioan a 
fost socotit ca apărătorul Moldovei, iar în vremuri 
grele spre dânsul se îndreptau nădejdile tuturor. 
Toţi povesteau minunile lui şi slăveau amintirea 
domnului care le-a aşezat în mitropolia Moldovei. 

Sfântul Ioan cel Nou a trăit pe la 1300, era 
grec de felul lui din Trebizonda, oraş aşezat în 
Asia Mică pe coastele Mării Negre şi-şi câştiga 
pâinea ca negustor. Pe vremea aceea negoţul pe 
această mare era în mâna corăbierilor genovezi, 
frânei cum le ziceam noi, care veneau cu corăbiile 
lor cu pânze să încarce vite, miere, sare din ţările 
mărginaşe şi aveau aşezările lor în Crimeea, la Caffa, 
apoi la Cetatea-Albă, la Chilia şi în alte locuri. 
Pe corabia unui asemenea frâne îşi ducea Ioan 
marfa lui din Trebizonda spre Cetatea-Albă. In 
această cetate, la limanul Nistrului, stăpâneau atunci 

Tătarii păgâni, închinători la stele. Căpitanul co¬ 
răbiei punându-şi gând rău asupra lui Ioan, spuse 
cârmuitorului cetăţii că acesta voia să se lapede 
de credinţa creştină şi să treacă la credinţa lor 
idolatră. Adus în faţa cârmuitorului cetăţii şi în¬ 
demnat să primească noua credinţa, Ioan îi răs¬ 
punse, după ce luă ajutor dela Dumnezeu prin 
rugăciune: « Nu sunt ale mele graiurile cele despre 
lepădarea de Cristosul meu... Nici să dea domnul 
meu Isus Cristos ca să-mi vie vreodată aceasta 
în minte ». îndrăzni chiar să îndemne pe păgân 
să se lepede de credinţele lui cele deşarte. Atunci, 
« acel pestriţ de răutate », cum zice Grigore Ţam- 
blac în vieaţa Sfântului Ioan, porunci ca prin chi¬ 
nuri să fie silit să mărturisească crezul păgânesc: 
bătaie cu toiege noduroase, temniţă şi altele. L-au 
legat apoi de coada unui cal nărăvaş pe care-1 pu¬ 
seră să alerge pe străzile oraşului şi în sfârşit 
i-au tăiat capul cu sabia: «Iară în noaptea aceea 
s'au arătat lumini de foc arzând deasupra trupului 
mucenicului şi oarecare trei bărbaţi cu chip de 
lumină, rostind nişte cuvinte sfinte şi un stâlp 
de foc s'a întărit din cer de-asupra trupului sfân¬ 
tului ». Biserica ortodoxă din Cetatea-Albă primi 
moaştele lui şi le ţinu multă vreme, până ce 
Alexandru cel Bun, care avea acum sub stăpâ- 
pânirea sa oraşul află de minunile ce se arătau 
la mormântul sfântului: semne cereşti şi vin¬ 
decări. El era, cum spune vieaţa sfântului, «un 
bărbat înfrumuseţat şi cu alte bunătăţi dar şi iu- 

bitor de mucenici ». De aceea domnul trimite pe 
un boier cu oaste să aducă moaştele la Suceava, 
unde «îl întâmpină cu toţi cei mai mari ai săi 
şi cu foarte mult popor din oamenii lui Dumne¬ 
zeu, încă şi cu arheirei şi cu tot clerul bisericesc, 
cu făclii şi cu tămâie şi cu miruri bine mirosi¬ 
toare ». Alexandru se aruncă la pământ în faţa 
raclei,«cuprinde mult pătimitorul acela trup, atinge 
ochii si buzele sale de mâinile aceluia, varsă la- 
crimi de bucurie destule, îl pune ca apărător al 
ţării sale şi îl aşează în cinste în prea sfânta mi¬ 
tropolie, în luminata sa cetate Suceava, unde era 
scaunul său ». 

In raclă de argint, cu scene din^vieaţa sfântului 
în relief pe pereţii ei, stă şi azi Sfântul Ioan din 
Suceava, apărătorul Moldovei, adus de evlaviosul 
domn Alexandru cel Bun. 

VI 

CULTURA SLAVONĂ ŞI ARTA BISERI¬ 
CEASCĂ 

Toată această cultură bisericească, aşa de mult 
preţuită de Alexandru cel Bun, era o cultură 
străină: slavonă. încă din veacurile al X-lea sau 
al Xl-lea, în urma creştinării Slavilor şi traducerii, 
cărţilor bisericeşti în limba lor, a pătruns în biserica 
românească din nordul Dunării liturghia slavonă. 
Toate cărţile bisericeşti, precum şi hrisoavele dom¬ 
neşti erau scrise la noi, în vechime, în limba slavă. 

Această limbă era de fapt o limbă literară, limba 
veche bulgară, în care s'au tradus mai întâi cărţile 
bisericeşti din greceşte, limbă în care, după ştiinţa 
şi neamul scriitorilor de manuscrise, se vădeau şi 
influenţe ale limbilor slave vii: bulgara, sârba şi 
rusa (limba Ruşilor Albi, care era oficială în Litva- 
nia). Aceasta din urmă se vedea, fireşte, mai mult 
în Moldova, vecină şi în legătură strânsă cu 
Litvania. 

întemeierea mănăstirilor, atât în Ţara Româ¬ 
nească cât şi în Moldova, de către călugării veniţi 
dela Slavii din sudul Dunării, sau de către ucenicii 
lor, a întărit literatura slavă în biserică şi de aci 
în toată viaţa culturală a ţării. Boierii şi preoţii 
cari învăţau la mănăstire, singura şcoală pe vremea 
aceea, înţelegeau şi vorbeau limba slavă. Am văzut 
că Alexandru cel Bun adusese pe Grigore Ţamblac 
la Suceava să ţie predici la curte în slavoneşte şi 
de sigur că acest învăţat egumen a întărit încă 
prin scrierile şi învăţăturile lui cultura slavă în 
Moldova. 

Din vremea lui Alexandru cel Bun s'au păstrat 
câteva scrieri în slavoneşte din mănăstiri, cele mai 
multe dela mănăstirea Neamţului, apoi dela Bi¬ 
striţa, dar toate aceste scrieri sunt copii după lucrări 
originale, şi anume copii după scrieri de ale Sla¬ 
vilor de sud: Bulgari şi Sârbi. însăşi aceste scrieri 
nu erau decât tălmăciri după cele greceşti-bizantine. 
Cuprinsul lor era mai ales bisericesc: cărţi de 
liturghie, predici, vieţi de sfinţi, sau juridice: 

cărţi de legi, precum şi ceva cronici, care cuprin¬ 
deau în chip naiv şi uscat istoria întregii omeniri 
începând dela Facerea Lumii. Dintre scrierile 
propriu zis slave avem vieţile de sfinţi şi alte 
lucrări ale patriarhului bulgar dela Târnova, 
Evtimie, dascălul lui Grigore Ţamblac. 

Deşi nu sunt scrieri de ale noastre au totuşi o 
însemnătate pentru noi, deoarece ne arată cu ce 
fel de hrană sufletească trăiau Românii din vremea 
aceea. Copiştii din mănăstirile noastre, ca de pildă 
vestitul ieromonah Gavril dela mănăstirea Neam¬ 
ţului, erau însă adevăraţi artişti caligrafi, prin 
felul cum ornau literile iniţiale şi prin chenarele 
colorate ce puneau la începutul capitolelor. 

O adevărată podoabă a artei miniaturistice me¬ 
dievale este Evanghelia slavo-greacă dela Mănăstirea 
Neamţului, scrisă la 1429, în zilele lui Alexandru 
cel Bun. Acest manuscris are pe două coloane, 
textul celor patru evanghelii, de o parte slavoneşte, 
de alta, mai mic, greceşte, dovadă că această limbă 
se înţelegea în Moldova pe atunci alături de limba 
slavonă. Minunate sunt miniaturile, cuprinzând 
câte o pagină întreagă cu chipurile lucrate în 
colori ale evangheliştilor stând la masă şi scriind 
sub insuflare divină, apoi chenarele şi literele 
iniţiale ornate lucrate cu colori de aur. 

La mănăstirea Bistriţei s’a păstrat un manuscris 
de mare însemnătate istorică. Pomelnicul mănă¬ 
stirii, început la 1407. După o lungă introducere 
religioasă, cuprinzând şi regulele după care tre- 

buesc scrise numele în pomelnic, urmează numele 
domnilor Moldovei cu soţiile şi cu toţi copiii lor, 
ce trebuiau apoi să fie completate de călugări în 
cursul veacurilor cu ceilalţi domni ce vor urma 
şi cu familiile lor, formând astfel cea mai veche 
listă a domnilor din ţara Moldovei. Pe temeiul 
acestor însemnări din pomelnice s'au scris mai 
târziu cele mai vechi cronici ale domnilor moldo¬ 
veni. 

Dintre cărturarii cunoscători ai limbii slavone 
dela mănăstiri alegea domnul pe diaci sau pe gră¬ 
mătici care scriau hrisoavele şi alte acte din can¬ 
celaria domnească. Hrisoavele, adică privilegiile 
emanate dela domn, erau în vremea lui Alexandru 
cel Bun scrise pe pergament, piele de viţel, în¬ 
cepeau cu titlul domnului şi cu motivul pentru 
care se dă hrisovul, apoi se puneau numele tuturor 
boierilor din sfatul domnesc ca martori şi la urmă 
blestemul grozav pentru acei cari ar cuteza în 
viitor să calce această hotărîre. De hrisov era 
atârnată cu sfoară de mătase pecetia domnească, 
aplicată pe un bulgăre mare de ceară roşie. In 
vremea de care ne ocupăm, hrisoavele ajung la o 
formulare tipică, neschimbată, luată în parte după 
hrisoavele principilor litvani, în parte după acelea 
ale domnilor din Ţara Românească. Cunoaştem 
şi numele unora dintre scriitorii de hrisoave ai lui 
Alexandru cel Bun; ei poartă nume româneşti, 
deci nu sunt veniţi din ţări străine: Mihail Oţel, 
Radu, Oancea, Onţa, Neagoe. Aceşti grămătici 

erau sub cârmuirea marelui logofăt, care ţinea 
pecetia domnească şi era şeful cancelariei. Se 
întâmpla ca fiul unui diac să ajungă logofăt, ca 
Isaia fiul lui Grăd, diacul dela începutul domniei 
lui Alexandru cel Bun, precum dimpotrivă Ivaşcu, 
fiul logofătului Bratei din aceeaşi vreme, fu pus 
de tatăl său diac în cancelarie, iar Neagoe diacul 
ajunge el însuşi logofăt. Unii dintre diaci erau 
răsplătiţi de către domn pentru slujba lor, ca de 
pildă Radu pisarul, căruia Alexandru îi dă hrisov 
pentru două sate. Era şi un diac deosebit al doamnei; 
în vremea aceea e pomenit în această funcţie diacul 
Ghedeon. 

Alături de ştiinţa de carte slavonă în legătură cu 
bisericile şi mănăstirile dela noi s’a desvoltat şi o 
artă a arhitecturii şi a picturii bisericeşti. Arta 
aceasta la toate popoarele ortodoxe e înrâurită de 
cea bizantină, care a dat cele mai desăvârşite clă¬ 
diri în stilul numit bizantin, ce se deosebeşte 
prin planul în chip de cruce, biserica acoperită cu 
boltă, iar pictura în frescă stilizată în chip orna¬ 
mental, a cărei valoare stă mai ales în aşezarea 
meşteşugită a armoniei colorilor, a draperiilor şi 
a grupării personajelor. 

Dar în biserica moldovenească au venit şi în¬ 
râuriri din arta apuseană romană (la Rădăuţi, 
biserică ridicată, probabil, de însuşi Bogdan înte¬ 
meietorul) şi gotică: prin ferestrele lungi, contra- 
fonturi de piatră, chenarele uşilor şi ferestrelor, 
din cauza legăturilor cu Polonia. 

Dintre bisericile ridicate în vremea lui Ale¬ 
xandru cel Bun n'a rămas niciuna întreagă până 
a zi: Moldoviţa veche a fost dărâmată prin sur¬ 
parea unui munte; Neamţul, a fost cu totul refăcut 
de Ştefan cel Mare, iar Bistriţa şi mai târziu. 
Mirăuţii dela Suceava şi alte biserici de oraşe au 
fost de asemenea prefăcute din temelii în vremuri 
mai noi ; aşa că nu ştim nici măcar cum era planul 
unei biserici în vremea acestui evlavios domnitor. 

Atâta putem şti, că el a adus meşteri din Po¬ 
lonia, ceea ce arată că încă din vremea lui vor fi 
fost influenţele gotice, care apar în floare la bise¬ 
ricile lui Ştefan cel Mare 

In ceeace priveşte pe zugravi, ei nu erau aduşi 
de peste graniţă, căci încă din domnia lui Ale¬ 
xandru cel Bun avem zugravi din ţară. Dintr'un 
hrisov al acestui domn se vede cum el dărueşte 
Zugravilor Nichita şi Dobre două sate, Crainiceşti 
şi Leucuşeşti. Pentru aceste două sate, zice hri¬ 
sovul domnesc, « ei ne vor zugrăvi doua biserici, 
una în târgul Romanului şi alta care va fi voia 
noastră, pe lângă bisericile dela Rădăuţi sau o casă 
sau un pridvor ». Se vede de aci că meşterii zugravi 
erau întrebuinţaţi nu numai în pictura bisericească 
dar şi pentru împodobirea pereţilor caselor dom¬ 
neşti. Alt hrisov al aceluiaşi domn dă lui Ştefan 
zugravul, pentru slujba sa credincioasă faţă de 
dânsul, patru sate în ţara Moldovei. 

In mănăstiri se ţeseau broderii cu fir de aur pe 
stofe scumpe de brocart, aduse din Apus şi aceste 

broderii sunt şi ele o podoabă a vechii noastre 
arte bisericeşti. Din fericire ni s’a păstrat din vre¬ 
mea lui Alexandru cel Bun o asemenea broderie 
de mare preţ. Ea se află acum în Rusia; este un 
patrafir care poartă la cele două capete ale lui, 
brodate în fir, chipul domnului şi al soţiei sale, 
Marina. Inscripţiile sunt şi ele brodate în limba 
grecească: «Io Alexandru Voevoda, autocrat al 
întregii Moldovlahii şi al părţilor dela mare », şi 
«Marina, autocrată a întregii Moldovlahii şi al 
părţilor dela mare ». Chipul lui Alexandru cel Bun 
îl arată cu părul negru, cu cârlionţi, mustăţi în jos 
şi o barbă ascuţită. El este îmbrăcat în haine lungi 
de stofă grea, care îi cad până la picioare. In cap 
nu poartă coroană, ci o pălărie de pâslă cu mar¬ 
ginile ridicate. Doamna are însă coroană, o haină 
lungă până la pământ şi alta mai scurtă deasupra, 
aceasta din urmă tivită pe margini cu blană albă. 

Alte obiecte de artă bisericească din vremea lui 
Alexandru cel Bun n’au rămas până în zilele noastre, 
din pricina vremurilor grele şi jafuri de tot felul 
cu care au fost bătute locaşurile noastre sfinte. 
Numai la mănăstirea Neamţului se păstrează o 
icoană făcătoare de minuni, care după legendă a 
fost dăruită lui Alexandru şi soţiei sale de către 
împăratul grec dela Bizanţ, Ioan VIII Paleolog, 
în trecerea sa prin Moldova la anul 1424. Dacă 
icoana este în adevăr din acea vreme, ea a fost însă 
cu totul refăcută în vremuri mai noi. Este însă 
un lucru sigur că acel împărat a trecut prin Mol- 

dova la întoarcerea sa dintr'o călătorie în Apus 
şi că s'a îmbarcat apoi la Chilia pe o corabie gre¬ 
cească, ce l-a dus de acolo pe mare la Constanti- 
nopol. O legendă s'a alcătuit mai târziu în legătură 
cu această călătorie: Se spune că împăratul fu 
foarte bine primit de către Alexandru cel Bun, 
care i-a ieşit în cale şi l-a călăuzit prin ţară. îm¬ 
păratul văzând o ţară bine aşezată şi drept cre¬ 
dincioasă, l-a întrebat pe domn, cine stăpâneşte 
peste ţară şi atunci Alexandru îi răspunse cu 
mândrie că e singur stăpânitor, că ţine ţara numai 
cu sabia lui. Răspunsul domnului plăcu împăra¬ 
tului, care la întoarcerea sa la scaun, îi trimise 
multe daruri, acordă mitropolitului Moldovei unele 
prerogative deosebite şi cu acest prilej trimise şi 
icoana făcătoare de minuni dela Neamţ, despre 
care am pomenit. 


VII 

SATE ŞI TÂRGURI, BOIERI ŞI ŢĂRANI 

Meritul cel mare al lui Alexandru cel Bun a 
fost că sub scutul său s'a aşezat ţara. Trecuseră 
cincizeci de ani dela descălecare şi în multe locuri 
populaţia era încă rară şi neaşezată, deşi multe 
sate şi târguri erau mai vechi decât întemeierea 
Moldovei. 

Târgurile erau puţine şi locuite mai mult de 
străini: Armeni, Nemţi din Polonia sau din Ardeal 
(Saşi). Unele târguri aveau cetăţi, dar lanţul de 

cetiţi ce înconjura Moldova de mai târziu este 
fapta lui Ştefan cel Mare. Sub Alexandru avem 
cetiţi numai la Suceava, rjeamţ, Ţeţina (lângă 
Cernăuţi), Hotin şi Cetatea-Albă- In târguri st^r 
teau vornicii domnului, ca de pildă la Roman, 
oraş întemeiat de Roman, tatăl lui Alexandţu şi 
unde se odihneau în biserică oasele doamnei 
Anastasia, mama acestuia şi soţia lui Roman. 
Vămile plutite de negustori la târguri erau şi ele 
ale domnului, când nu erau dîţţuite mănăstirilor, 
ca de pildă a Bârladului, dăruită Moldoviţei, Tot 
ale domnului erau morile din târguri, cele mai 
vestite fiind cele dela Baia, 

Dar viaţa ţării era aiurea; boierii proprietari şi 
ţăranii supuşi locuiau în sate. gumele acestor 
boieri din vremea lui Alexandru Vodă sunt adesea 
streine: nume ungureşti, ca Tamaş, Dienis (Dior 
nisie) sau slave, Cupcici, însă e vorba de înrâurirea 
modei, căci ei erau probabil tot Români. Alţii 
poartă nume româneşti, ca Jumătate şi Limbă 
dulce. Mulţi erau, încă din acea vreme deportată, 
stăpâni peste mai multe sate, avem de pe atunci 
adevăraţi latifundiari, ca Vană vornicul, care avea 
zece sate, Vlad Adiş cu 14 sate şi Cupcici cu 20 
de sate toate în partea de nord a Moldovei şi în 
Bucovina de azi. Unul din aceste sate era de 
obicei satul de baştină a l boierului, « unde e curtea 
lui», celelalte ocârmuite de unul sau doi juzi, 
cnezi sau vătămani, cari erau adesea şi acei ce 
aduceau pe locuitori în sat, întemeindu- 1 . Multe 

din satele vechi ale Moldovei au fost descălecate 
(întemeiate) în vremea lui Alexandru şi poartă 
numele boierilor de atunci: Cupca dela Cupcici, 
Plotuneşti al boierului Plotun (Cerbul), satul Fi¬ 
losofi poartă numele bioerului Moişă Filosoful, 
poreclit aşa pentrucă era socotit drept cărturar. 

Aceste întemeieri de sate, care însemnau aşe¬ 
zare de locuitori, erau ajutate de către domn; el 
întăreşte proprietatea veche prin hrisoave cu pe- 
cetie domnească şi dă locuri pustii boierilor ca 
să-şi aşeze sate. Locurile pustii erau socotite ca 
proprietate domnească, adică locuri unde nu erau 
sate şi locuinţe şi unde domnul putea să aşeze 
pe cineva ca să desţelinească pământul, făcându-1 
bun de arătură. In multe locuri ale ţării în vremea 
lui Alexandru a pătruns pentru prima oară plugul 
în pământ. Din hrisoavele de danie ale acestui 
domn se vede că cele mai multe din locurile pustii 
erau pe atunci peste Prut în Basarabia de azi, 
dar se aflau unele şi în ţinuturile Neamţului şi a 
Dorohoiului. Astfel vedem, de pildă, cum domnul 
dă lui Vlad Dolhici un loc pustiu, ale cărui hotare 
vor fi « cât va putea apuca să stăpânească îndestul 
un sat ». In hrisoavele de danie şi întăritură se 
arătau hotarele satelor, care erau de obicei movile 
(movilă săpată), stejari îmbinaţi, isvoare şi alte 
semne naturale. 

In părţile de sub munte era populaţia mai 
deasă şi satele mai vechi. Astfel întâlnim în vremea 
lui Alexandru cel Bun în judeţele Bacăului şi 

Neamţujuj 4 e a ^j un întins ţinut sub munte cu 
mujte sate vechj, numjt Qâmpul lui Dragoş, poate 
o urmîţ a unuj vechi cnezat ţjjnainteq întemeierji 
ţiţrij. pojerji cu sate aşezate aveau ja curtea jor 
robj ţjgani şj ttţtarj în sălaşe. 

Deşi, cum am spus, mai ajes în uneje pîţrţi aje 
ţ^rjj, se veţje bjne că sub $.jexanţ}ru Voţj^ erau 
aşez^rj străvechi şi sate $ese, totuşj în ajte piţrţj 
popujaţja era maj rară şj tocmai în ţjomnja aceasta 
maj jungtţ ju^m parte, cetinţ} mîţrturjije vremjj, 
ja o aţjevîjratîj ţjescăjecare, prjn ţjesţejenjrea joi 
curjjor pustjj şj fundarea unor sate nouj. Jnte- 
mejerea ţîjrjj nu s'a făcut aşa cum povestesc Jei 
gen^eje, <^jntr'o ţjatij, prjn coborîrea vân^torjjor 
4 jn f^ramureş (jupiţ un zjmbru, cj prjn Jupta 
Jung^ <^e veacurj ţfe siţţjire a satejor şj a ogoarejor 
pe acest pământ. fn acest chjp ţje a privi JucruriJe, 
^jexan^ru cej Bun, este, aj^turi ţ}e Ştefan cej 
f^ţare, cej mai jnsemnat ţjjntre întemejetorji fy^of■ 
<^ovei, ciţcj sub ej omuj a pus stăpânire în ceje 
mai mujte Jocurj pe pjţmânt şj s'a aşezat pe vecj 
în aceste pîţrţi. 

Pfunca harnjcîţ <^e aşezare ţiţrji era cârmuit^ 
<^e ^omn cu sfatuj ţjomnesc ţjeja Suceava, fn 
sfatuj domnesc jntrau numaj bojeri, a^jc^ proprie» 
tarj ţ}e pământ. L a începutuj (^omniej Juj Ale» 
xanţjru g^sim în fruntea sfatujuj pe boieruj Dragoş 
vjteazuj. Viteazuj era un fej ţ}e tjtju <^e nobjeţe 
a bojerjjor mijjtari care se regăseşte ja mai mujte 
popoare sjave şj în vremea ţ}e care ne ocupam 

mai găsim pe lângă Dragoş şi pe un Ianăş viteazul. 
Peste câţiva ani, însă, Dragoş e înlocuit în fruntea 
sfatului cu boierul Stanislav Rotompan, acel care 
a fost trimis ca sol la sinodul dela Constanţa şi 
dela care a rămas până azi în Moldova satul Ro- 
topăneşti în judeţul Baia (odinioară numit Su¬ 
ceava). In sfârşit de pe la 1415 şi până la sfârşitul 
domniei lui Alexandru găsim în fruntea divanului 
pe boierul Mihail dela Dorohoi, şi acesta un mare 
latifundiar. Cei mai mulţi dintre aceşti boieri nu 
poartă titlul dregătoriei lor şi se numesc pani, 
după obiceiul polonez. Deşi cronicile de mai 
târziu spun că toate dregătoriile din sfatul dom¬ 
nesc a fost înfiinţate de Alexandru cel Bun, ele 
sunt însă mai vechi decât domnia acestuia. De 
fapt, organizarea dregătoriilor nu este datorită 
poruncii şi chibzuirei unui singur domnitor, ci s'a 
născut încetul cu încetul, în legătură cu nevoile 
ţării. 

In vremea lui Alexandru avem un logofăt, 
cârmuitorul cancelariei, care ţine pecetia, vornicul 
domnesc şi vornicii de târguri, conducători mi¬ 
litari ai curţii, postelnicul sau mareşalul curţii, 
stolnicul, care avea grijă de masa domnului, vi¬ 
stiernicul care ţinea socotelile veniturilor şi chel¬ 
tuielilor, ceaşnicul care turna la masă vin dom¬ 
nului în ceaşcă; era şi un ceaşnic deosebit al 
doamnei. Alte dregătorii s'au întemeiat mai târziu, 
întregind aşezarea ţării de sub Alexandru cel 
Bun. 

VIII 

NEGOŢUL 

Negoţul ţării Moldovei era pe vremea lui Ale¬ 
xandru cel Bun bogat şi căutat, căci prin ţară 
trecea drumul care lega porturile dela Dunăre şi 
Marea Neagră: Chilia şi Cetatea-Albă, unde ve¬ 
neau corăbiile italiene, cu ţările din nordul Eu¬ 
ropei şi în primul rând cu Polonia, unde cel mai 
însemnat oraş comercial era Liovul sau Lembergul. 
Cel dintâi tratat de comerţ al Moldovei, sau mai 
bine zis privilegiu de comerţ, căci domnul binevoia 
să-l acorde negustorilor, este datorit lui Alexandru 
şi e dat oraşului Liov la 8 Octomvrie 1408. 

Din acest tratat de comerţ se vede că vama cea 
mai însemnată era la Suceava, vama cea mare, 
când se vindea marfa, vama cea mică pentru 
transit. Alte vămi erau la Iaşi, la Cetatea-Albă, 
la Tighina, pe cele două drumuri spre răsărit, 
unul, drumul spre mare zis «drumul moldove¬ 
nesc », celălalt peste Nistru zis «drumul tătăresc »/ 
Ele se despărţeau la Iaşi. Drumul spre Ţara Ro¬ 
mânească avea vamă la Bacău, iar către Brăila 
la Bârlad. 

Spre Ardeal erau două drumuri: unul la Nord 
care trecea spre cetatea negustorilor saşi. Bistriţa, 
cu vamă la Baia şi la Moldoviţa, altul la Sud prin 
valea Trotuşului spre Braşov, cu vamă la Târgul 
Trotuş. Spre Polonia erau vămi la Dorohoi şi 
Cernăuţi. 


www.dacoromanica.ro 



ALEXANDRU CEL BUN (1400—1433) 


35 


In ceeace priveşte mărfurile care erau trecute 
prin aceste vămi, aflăm tot din privilegiul lui 
Alexandru cel Bun că' din Liov se aducea în Mol¬ 
dova în special postav, care era fabricat în Ger¬ 
mania şi în Flandra. Din Moldova cumpărau 
Liovenii mai ales vite cornute, porci şi cai, apoi 
piei de vulpi, veveriţe, oi, lână; oprită era însă 
scoaterea din ţară a argintului, a pieilor scumpe 
de jderi, a cerii de albine şi a « cailor buni de ţară », 
rezervaţi pentru oaste( 

Pe lângă acestea se aducea de către negustorii 
din Liov şi marfă de peste graniţă: din Ţara 
Românească peşte sărat dela Brăila şi lână, 1 dar 
mai ales marfa zisă tătărească pentrucă centrul 
de desfacere era la Caffa în Crimeia, unde însă 
o vindeau Genovezii. Această marfă cuprindea 
produse exotice: mătase, piper, camhă (mătase 
turcească), telunci (podoabe de mătase pentru 
şeaua calului), tămâie, vin grecesc. 

Asemenea mărfuri se puteau găsi pe atunci şi 
în iarmaroacele târgurilor moldoveneşti. 

Pe lângă vamă negustorii mai plăteau şi pentru 
straja care însoţea carele lor pe drumurile mai 
rele de dincolo de Prut, aveau însă dreptul să 
vândă şi să cumpere în târgurile moldoveneşti, 
dar trebuiau să ia ca dovadă pentru marfa cum¬ 
părată o adeverinţă cu pecetie dela vameşul târ¬ 
gului. In Suceava Liovenii aveau şi o casă a lor 
specială, «fondacco », cum se zicea în Evul Mediu, 
în care aveau dreptul să locuiască, însă nu le era 

îngăduit să deschidă acolo cârciumă, sau să vândă 
bere, carne sau altceva. 

Acesta este aşezământul comercial al lui Ale* 
xandru cel Bun cu Liovul, care s'a păstrat cu mici 
schimbări de către urmaşii lui un veac şi mai 
bine şi a fost temelia înfloririi negoţului moldo» 
venesc vechiu. 

Drepturile date de domnul Moldovei acestor 
negustori au trezit fireşte invidia altor oraşe. 
Liovenii aveau pretenţia să aibă un fel de monopol 
al negoţului cu Moldova, opreau mărfurile celor* 
lalţi negustori din alte oraşe să treacă înainte şi*i 
sileau să le desfacă în târgul lor. Pentru dreptul 
de a face negoţ cu 3 \^oldova s’a urmat pe acea 
vreme un lung proces între oraşele poloneze Liov 
şi Cracovia, capitala regatului, până ce la 1403 
şi apoi la 1406 regele Vladislav a îngăduit şi ne¬ 
gustorilor din capitală să meargă în ţara lui Ale* 
xandru Vodă. 

In registrele de socoteli ale oraşului Liov ne* 
gustorii cari veneau din Moldova şi cari mergeau 
întu'acolo se întâlnesc încă sub Muşatinii dinaintea 
lui Alexandru cel Bun. In vremea acestui din 
urmă domn se întâlnesc mereu soli de ai negusto* 
rilor trimişi la curtea domnului, se ivesc chestiuni 
de datorii, ca ale lui Petru cel Mic dela Baia şi 
Vlad Moldoveanul rămaşi datori pentru mărfuri 
la Liov. Armeni din Liov, de pildă Clemente 
Cadan, veneau în Moldova să cumpere şi să vândă, 
iar Nemţii din târgul Şiretului, Şomerstein şi 

Ioan Kempe, precum şi Ioan Moldoveanul, blănar 
de meserie, primeau în acea vreme drepturi de 
cetăţeni ai târgului Liov. Negustorii din Liov 
aveau grijă să întreţie cu daruri bunăvoinţa dom¬ 
nului Moldovei: astfel la 1419 ei trimet doamnei 
un dar de postavuri englezeşti prin Ioan tălmaciul 
oraşului. 

Tot la Liov îşi comanda Alexandru armele mai 
alese pentru oştire. La 1408 fabricantul de arcuri 
din Liov, Haberman lucrează patru baliste (arcuri 
cu vârtej sau arbalete) pentru Alexandru-Vodă, 
una pentru boierul Mihail dela Dorohoi şi alta 
pentru vornicul dela Baia. 

Negustorii cari făceau acest întins negoţ între 
Liov şi Moldova erau mai ales Armeni; o colonie 
a lor importantă se afla la Liov, far altele în Nordul 
Moldovei la Suceava şi Şiret mai ales. încă dela 
începutul domniei sale, la 1401, Alexandru Vodă 
dă un hrisov pentru Armenii din Moldova, re¬ 
cunoscând dreptul de păstorire asupra lor episco¬ 
pului Ioân cu scaunul la Suceava, care fusese 
recomandat pentru această demnitate de Antonie 
catolicosul (şeful bisericii armene) din Constan- 
tinopol şi de Vitold marele cneaz al Litvaniei. 

De asemenea umblau cu mărfuri între Moldova 
şi Liov mulţi Nemţi. Nemţii alcătuiau cea mai 
mare parte a populaţiei Liovului şi coloniza¬ 
seră multe oraşe din Moldova, în special Baia, 
sau « Cetatea Moldovei >f. Intre Nemţii din Mol¬ 
dova şi cei din Polonia erau strânse legături 

astfel se pomeneşte cum la 1433 nişte vieri nemţi 
din Moldova vin la Liov şi sădesc acolo o vie, 
care, cu toată clima neprielnică, a ţinut două 
veacuri, pe când azi în acele părţi nu mai sunt 
vii şi Polonii sunt siliţi să cumpere vin de peste 
graniţă. Un caz şi mai deosebit, care arată aceste 
legături strânse este testamentul negustorului 
neamţ din Baia, Niclos Hecht în 1421, pe care 
judele (graf) şi juraţii oraşului îl comunică celor 
din Liov în nemţeşte. Testamentul, scris în faţa 
martorilor Iust şi Martin croitorul din Baia, arată 
că toată averea sa o lasă oraşului Liov pentru bi¬ 
sericile de acolo. E drept că această avere era al¬ 
cătuită din datorii, pe cari urma să le plătească lui 
Hecht, negustorul din Liov, Wittram. Nemţii din 
Moldova se întâlnesc în această vreme chiar ca 
elevi ai Universităţii din Cracovia, unde făceau 
studii în limba latină. 

Câţiva Moldoveni se întâlnesc printre streini, 
unii la Liov, câţiva chiar la Cracovia, unde 
găsim în registrele oraşului trecuţi cu dreptul de 
cetăţenie în vremea lui Alexandru cel Bun pe 
Nicolae Moldoveanul, Petre Moldoveanul, Petre 
juratul dela Neamţ în Moldova şi chiar pe Petru 
Pomalubogat (Pe malul bogat!). 

In mai mică măsură făcea Moldova negoţ în 
acea vreme cu Ardealul, mai ales cu oraşele săseşti. 
Bistriţa şi Braşov, tot prin legături între negustorii 
nemţi. Astfel la 1404 Ulrich pârgarul şi Giurgiu 
vistiernicul din Suceava scria nemţeşte către Fa- 

bian judeţul Bistriţei, amintindu-i că negustorii 
din acel oraş, între cari şi un armurier le-au rămas 
lor datori cu sume mari de bani. 

La Cetatea-Albă şi la Chilia veneau negustori 
italieni, mai ales Veneţieni şi Genovezi, aducând 
pe corăbii mărfuri exotice din Orient. Ei se aşezau 
în târgurile moldoveneşti şi de acolo treceau în 
Polonia. Italienii erau pe vremea aceia capitaliştii 
Europei: închiriau vămile şi salinele regale din 
Polonia şi făceau negoţul cel mare. x In Moldova 
în veacul XV circula monetă italienească pe lângă 
cea domnească, zloţii tătăreşti (din Caffa) erau în 
realitate genovezi, iar cei venetici, veneţieni. Dela 
Veneţienii comercianţi a rămas în limba română 
cuvântul venetic, cu sens prejorativ de străin ex¬ 
ploatator. In vremea lui Alexandru şi a fiilor săi 
găsim în Moldova negustori de aceştia care purtau 
nume ca, de San Romolo, Giuliano de Valetaris, 
Ainolfo de Tedaldis din Veneţia, Pietro de Mes- 
sopero,carese intitulează «moştenitor al cetăţii Lico- 
stomo (Chilia) şi consul al Frâncilor (Italienilor)». 

Aceasta se explică prin faptul că Moldova era 
pe vremea aceia pe unul din drumurile mari de 
negoţ ale Europei, ceeace-i aducea bogăţie şi 
putere. Numai mai târziu, după marile descoperiri 
geografice, drumurile de negoţ se depărtară de 
locurile noastre şi comercianţii apucară alte căi. 

Chiar un francez s'a încumetat să treacă sub 
Alexandru cel Bun pe drumul moldovenesc şi 
ne-a lăsat în franţuzeşte o descriere a călătoriei 

sale: II chema Guillebert de Lannoy şi era cavaler 
şi sol al regelui Franţei Carol V. In Moldova 
veni din Litvania la anul 1421. însoţit de călăuze, 
el spune că «am trecut prin mari pustietăţi până 
am găsit pe Alexandru Vodă domnul Moldovei 
la un sat al său numit Cozial» (azi dispărut, era 
probabil în Basarabia). Alexandru îl îndemnă să 
nu treacă în Turcia peste Dunăre, căci va da de 
turburări şi de aceia solul se îndreaptă spre Cetatea- 
Albă cu un cal dat de domn, strajă, tălmaci şi 
călăuze. Trecând iar prin pustietăţi mari ajunge 
la Cetatea-Albă, «unde locuesc Genovezi, Români 
şi Armeni ». El văzu cum cu ajutorul lui Vitold 
se clădeşte castelul cel mare al cetăţii, pentru 
care lucrare se întrebuinţau 3000 de care. La 
intrarea în cetate, solului i se întâmplă ceva ne¬ 
plăcut: fu atacat de hoţi care-1 desbrăcară şi-l 
bătură, lăsându-1 numai în cămaşe, legându-1 de 
un copac pe malul Nistrului, după ce-i luaseră 
toate ale lui. Abia dimineaţa, după ce petrecuse 
noaptea legat de copac, izbuti să intre, aşa cum 
era, în târg. Dar ţara lui Alexandru Vodă nu era 
sat fără câini, îndată străjile domneşti prinseră pe 
hoţi şi-i aduseră cu ştreangul de gât în faţa solului 
păgubaş, întrebându-1 dacă-i este voia a-i omorî. 
Solul se mulţumi să-şi recapete banii şi îi iertă 
pe hoţi, iar apoi porni mai departe peste Nistru 
spre Crimeia. Precum se vede, drumurile nu erau 
tocmai sigure pe atunci pentru negustori şi călători, 
dar paza domnească era bună. 

IX 

LEGĂTURI CU POLONIA. STĂPÂNIREA 
POCUŢIEI 

După obiceiul medieval Alexandru jură şi el 
credinţă, ca şi înaintaşii săi, regelui Vladislav al 
Poloniei. Legătura între vasal şi suzeran era o 
legătură personală, un omagiu, adică aşezarea 
cuiva sub protecţia altuia mai mare şi de aceea 
trebuia înnoit fie la schimbarea în scaun a suze¬ 
ranului, fie a vasalului. Unchiul lui Alexandru, 
Petre Muşatin, fusese cel dintâi care primise 
suzeranitatea regelui Poloniei la 1387, pentrucă 
avea nevoie de un protector împotriva amenin¬ 
ţărilor ungureşti. Pe de altă parte, regele Poloniei 
înţelegea prin această legătură să-şi asigure pentru 
ţara lui eşirea la mare pe drumul moldovenesc, 
pe care se scurgeau bogăţiile regatului său. 

Actul fusese înnoit de urmaşii lui Petre, Roman 
şi Ştefan şi de boierii lor. Alexandru cel Bun 
urmă şi el pilda lor şi trimite din Suceava actul 
său de închinare la 12 Mart 1402 prin boierul 
Costea. După regula feudală admisă atunci în tot 
Apusul, Alexandru făgădueşte suzeranului său 
ajutor (în război) şi sfat, adică participarea la 
sfatul regal, ceeace credem că era în cazul Moldo¬ 
vei o simplă formă. Din pricini necunoscute Alexan¬ 
dru mai adaugă la îndatoririle Moldovei faţă de 
Polonia, mai multe decât erau în legăturile cele 
dintâi ale lui Petre Muşatin, căci acesta făgăduise 

ajutor cu oaste numai până la Cracovia, iar mai de* 
parte spre Nord să nu meargă Moldovenii, din pricina 
depărtării. Alexandru, dimpotrivă, spune că -1 va 
ajuta pe Vladislav «împotriva oricărui duşman al 
său, neexceptând niciodată pe nimeni», ceeace 
a şi făcut, trimiţând ostile sale şi în Prusia, aproape 
de ^Marea Baltică/Solul moldovean cu actul de 
închinare găsi pe Vladislav la Szekarzew, dar pro¬ 
cedura omagiului nu era împlinită prin aceasta, 
căci trebuia o închinare personală. De aceea în 
1404 Alexandru trecu graniţa cu toţi boierii săi 
în cetatea Cameniţei în faţa Hotinului, şi în faţa 
regelui Poloniei sărută crucea, legându-se «prie¬ 
tenilor noştri buni şi cu sfat şi cu bun gând şi 
de a noastră bună voie, nesiliţi de nimene, lumii 
natului şi măreţului şi marelui Vladislav »; legătură 
care fu înnoită apoi la Liov în 1407/unde iarăşi 
se prezintă Alexandru personal cu boierii săi în 
faţa regelui Vladislav. 

In sfârşit în 1411, când legăturile dintre Polonia 
şi Ungaria se înrăutăţiseră, actele de vasalitate ale 
lui Alexandru faţă de regele Vladislav fură corni 
pietate printr’o alianţă împotriva Ungurilor şi a 
regelui lor, Sigismund. Domnul ^Moldovei era la 
Roman, când iscăli această alianţă în care sta 
scris: « Dacă cumva craiul unguresc ar porni îm» 
potriva domnitorului nostru, craiul Poloniei, Dum* f 
nezeu săil păzească de aceasta, atunci şi noi vom 
porni împotriva ţării sale, a craiului unguresc, cu 
ajutorul lui Dumnezeu şi vom face cum vom 

putea mai bine, lucrând pentru domnitorul nostru, 
craiul Poloniei. Iar dacă ar porni craiul unguresc 
asupra mea, a lui Alexandru-Voevod şi asupra 
ţării mele moldoveneşti, atunci domnitorul nostru, 
craiul Poloniei, ne va apăra şi va porni împotriva 
ţării ungureşti şi va face cât va putea mai mult 
ca un domnitor al nostru». 

Odată cu alianţa şi supunerea Moldovei faţă 
de Polonia, se întâmplă şi alianţa (fără vasalitate) 
a lui Mircea, domnul Ţării Româneşti, cu regele 
Poloniei. Această legătură a lui Mircea se datoreşte, 
de sigur, mijlocirii domnului Moldovei care se 
afla în prietenie cu vecinul său dela sud. Şi alianţa 
lui Mircea cu Polonia e de altfel datorită primejdiei 
ungureşti, de care se fereau ţările române, cerând 
sprijinul regelui leşesc. 

Pe lângă închinarea ca vasal, mai era şi o altă 
legătură care unea Moldova de Polonia, o veche 
datorie bănească. Petre Muşatin cu prilejul în¬ 
cheierii actelor de supunere, împrumutase o sumă 
de bani regelui Vladislav, trei mii de ruble de 
argint, sumă foarte mare pentru vremea aceea. 
Era însă obiceiul pe atunci ca domnitorii să ama¬ 
neteze pentru datoriile lor părţi şi provincii ale 
ţării, socotite ca bunuri particulare: astfel acelaşi 
rege al Poloniei, Vladislav, amanetase Podolia no¬ 
bilului Spytko de Melstyn şi «ţara DobrZynska » 
cavalerilor Teutoni. Domnului Moldovei îi ama¬ 
netă Pocuţia, regiune locuită mai ales de Ruteni, 
care se întindea dincolo de Ceremuş, iar la Nord 

până la Pfistru, cu oraşele Colomea şi Sniatyn. 
Deşi suma nu fu restituită de rege, Pocuţia nu 
ramase Moldovei, căci din pricina luptelor pentity 
scaunul domnesc, Ştefan I renunţi printr'un act 
solemn la această provincie, făgăduind regelui 
polon că nu va mai aminti de dânsa. Totuşi, când 
se urcă în scaun Alexandru, el ridici pretenţii 
asupra Pocuţiei şi dela începutul domniei sale îl 
găsim în posesia ei. La 1404 avea în Pocuţia la 
Sniatyn moşie boierul moldovean JyTihail logo¬ 
fătul, iar peste câţiva ani întâlnim în acest oraş 
un bâlci moldovenesc, la care- veneau şi negustorii 
din Liov. 

Pentru a relua ţara pierdută, Vladislav se hotărî 
să plătească datoria şi astfel din cele trei mii de 
ruble el împlini la 1411 două mii, rămânând 
dator încă 0 mie/pentru care dădu lui Alexandru 
Vodă 0 dovadă, m care acesta e numit «prietenul 
nostru ». Suma rămasă trebuia împlinită de rege 
(\ pe credinţa noastră, fă r ă nicio amânare » în doi 
ani. Dacă mi, îi va recunoaşte stăpânirea asupra 
Pocuţiei cu cetăţile Sniatyn şi Colomea, <1 până ce 
noi sau copiii noştri vom plăti aceste o mie de 
ruble de argint frâncesc (genovez) ». In privinţa 
modalităţilor de plată se prevedeau următoarele 
condiţiuni: <f Dacă cumva nu va fi argint frâncesc, 
atunci să le dăm ruble litvane sau argint curat. 
Iar de nu va fi argint curat, să plătim atunci cu 
groşi, după cum va umbla argintul frâncesc». 

Datoria nu fu plătită niciodată ŞÎ Pocuţia ră- 

mase în stăpânirea Moldovenilor până la sfârşitul 
domniei lui Alexandru cel Bun, dar fu pierdută 
din nou de către urmaşii lui. Cearta ce se deschidea 
între Moldova şi Polonia pentru această provincie, 
trebuia să fie nenorocită pentru viitorul celor două 
ţări, slăbindu-le prin lupte ce ţinură aproape două 
veacuri şi întărind în schimb puterea turceasca? 

X 

RINGALA ŞI CATOLICISMUL 
IN MOLDOVA 

Legăturile strânse între Moldova şi Polonia în 
vremea lui Alexandru cel Bun se completară şi 
printr'o căsătorie domnească. După moartea primei 
sale soţii, doamna Ana, Alexandru se căsători a 
doua oară cu Ringala (numită şi Ringaila) sora 
lui Vitold marele cneaz al Litvaniei, şi vară pri¬ 
mară cu regele Poloniei, Vladislav Iagiello. 

Urcarea acestei prinţese de neam regal pe tronul 
Moldovei la anul 1415 dădea o nouă strălucire 
curţii lui Alexandrul Nu e vorbă, doamna cea 
nouă nu mai era prea tânără, încă din 1392 fusese 
căsătorită cu Henric de Mazovia şi acum era 
văduvă. Unirea lor însă nu fu fericită. Ringala, ca 
şi fratele şi vărul ei, fusese păgână şi se botezase 
odată cu poporul litvan, cu prilejul unirii cu Po¬ 
lonia. Ea căpătă numele de Maria prin botez, dar 
păstrează mai mult pe cel păgân, Ringala. Credin¬ 
cioasă catolică, vedea cu ochi răi credinţa ortodoxă 

a soţului ei, ci* toate favorurile, pe cari acesta le 
dădea catolicilor din ţara lui, suferea jugi*l acestei 
casnicii ni*mai ci* nădejdea c^-l va face în cele 
din i*rmă şi pe Alexandri* să treacă la credinţa ei. 
Di*pă câţiva ani văzu însă limpede că aceste 
nădejdi erai* deşarte şi se hotărî să ceară despărţire. 
Pentri* aceasta se îndreptă către papă ci* o plân¬ 
gere, în care spunea că doreşte să vadă desfăcută 
căsătoria ci* Alexandru «care se ţine de riti*l 
Grecilor şi al Gentililor (?) » şi pe care ni*-l poate 
« abat^ dela calea greşită s P re cunoaşterea credinţei 
adevărate *>. Ea declară c ? nu va ma * române soţia 
li*i Alexandri*, decât dacă acesta va trece pe faţă 
la catolicism. De altfel ea este rudă în gradul al 
treilea cu soţi*l ei, li*cru oprit de canoanele bisericii. 
(Ni* ştim ci*m se explică această rudenie, poate 
prin soţia lui Petre Muşatin). 

Alexandru neprimind să-şi părăsească religia li*i 
strămoşească, divorţul fu pronunţat la anul 1431. 
Dar aceaştă despărţire putea aduce complicaţii 
diplomatice, Ringala fiind sora şi vara i*nor pu¬ 
ternici monarhi vecini. De aceea, pentri* a-i îmbi*na 
pe Vitold şi pe Vladislav, Alexandri* primi să 
dea soţiei sale, ci*m s'ar zice azi, o pensie alimen¬ 
tară» La 13 Decemvrie 1431, domniţi Moldovei 
dădi* i*n hrisov în slavoneşte, prin care dă Ringalei, 
<1 fosta noastră soţie », Târgul Şiretul şi Volho- 
văţi*l, ci* sate şi cătune din ocolul lor, ci* mori, 
heleştee, vămi şi alte venituri şi pe lângă aceasta, 
pe an, şase si*te de ducaţi de aur sai* galbeni i*n- 

gureşti/ care se vor plăti în două părţi, odată la 
Crăciun şi odată la Sfântul Petru, pe tot timpul 
vieţii ei. In caz când nu va plăti banii la termen, 
regele Poloniei va avea dreptul să ia suma îndoită 
dela negustorii moldoveni, care umblă prin Po¬ 
lonia.''Tot sfatul boieresc garantează şi-şi pune 
peceţile, pentru legământul făcut de domn. 

Trecerea, chiar pe un timp aşa de scurt, a unei 
doamne catolice pe scaunul domnesc al Moldovei, 
avu de urmare întărirea catolicismului în această 
ţară. Catolici se aflau în Moldova de multă vreme, 
anume Saşii din oraşele din nordul ţării, mai ales 
la Baia şi Ungurii Ciangăi din părţile Bacăului. 
Această infiltraţie străină era foarte veche, de sigur 
mai veche decât întemeierea principatului. In 
vremea lui Laţcu, fiul lui Bogdan întemeietorul, 
din pricina simpatiilor catolice ale domnului, se 
înfiinţase la Târgul Şiretului o episcopie catolică 
pentru dânşii, care se afla în mânile ordinului 
minoriţilor sau a franciscanilor. Această episcopie 
a fost mai târziu sub protecţia Margaretei sau 
Muşatei, mama lui Petre şi Roman-Vodă. 

In vremea lui Alexandru catolicismul câştigase 
noi puteri în Moldova, prin legăturile comerciale 
cu Liovul, şi cu Italienii, prin întărirea suzera¬ 
nităţii polone şi ca urmare a căsătoriei domnului 
cu o prinţesă catolică.'încă dela 1413, înainte de 
căsătoria lui Alexandru cu Ringala, se propune 
papei înfiinţarea unei a doua episcopii catolice în 
Moldova şi anume la Baia. 

Intervenţia fu făcută pe lângă papa Ioan XXIII 
de către regele Vladislav al Poloniei, care se so¬ 
cotea de drept apărător al catolicilor din Moldova. 
El arată pontificelui că la Baia este deja o biserică 
cu hramul Sfintei Treimi, clădită de mult de 
câţiva catolici; dar oraşul e locuit de catolici şi 
episcopia ar putea fi de folos şi pentru convertirea 
Moldovenilor la catolicism. De fapt, înfiinţarea 
unei a doua episcopii catolice se datora rivalităţii 
între două ordine de călugări, franciscanii şi do¬ 
minicanii. Cei dintâiu aveau episcopia lor la Şiret, 
cea dela Baia era destinată dominicanilor. In 
adevăr, tot după recomandarea regelui Poloniei, 
papa numi ca prim episcop la Baia pe Ioan de 
Ryza, dominican polonezi Acest episcop a păstorit 
multă vreme şi a fost sfetnicul de aproape al 
Ringalei, căci el e acela care intervine pentru ea 
la papă, ca să aprobe desfacerea căsătoriei. 

In timpul domniei Ringalei în Moldova, ea 
obţinu mai multe favoruri dela soţul ei pentru 
episcopia dela Baia. Alexandru puse de se clădi 
o mare biserică în acel oraş pentru episcopul ca¬ 
tolic, în locul capelei Sfintei Treimi. Această 
biserică, a cărei ruine se văd şi azi, era în stil 
gotic, de piatră, lungă de 29 de metri. Turnul 
bisericii, pătrat, cu ferestre cu balcoane, era un 
adevărat donjon de cetate apuseană şi va fi fost^ 
menit şi pentru apărarea împotriva duşmanilor. 

După desfacerea căsătoriei lui Alexandru şi a 
Ringalei, catolicismul dădu îndărăt în Moldova. 

La Baia erau mereu certuri între dominicani şi 
franciscani, cari turburau bunul mers al bisericii 
şi cari aduceau plângeri de o parte şi de alta la 
papă şi la regele Poloniei. Apoi se iviră în Moldova 
sectanţi husiţi. Reforma lui Ioan Hus din Boemia 
se arătase întâiu în Ardeal şi trecu apoi de acolo 
în Moldova, câştigând aderenţi mai ales în rându¬ 
rile Ungurilor din această ţară. Episcopul de Baia, 
alarmat că erezia se întinde, ceruse sfat în Polonia 
şi regele Vladislav îi scrise lui Alexandru cel Bun 
la 1431, arătându-i primejdia care putea să vie 
dela noua sectă, dovadă Boemia, care a ajuns o 
ruină. Husiţii, zice regele, doresc jafuri şi răscoale 
şi deci îl îndeamnă să-i stârpească din ţara lui. 
In Moldova era un oarecare Iacob, propagandist 
husit, care dădu mult de furcă episcopului catolic. 
Alexandru sprijinea pe ascuns pe husiţi, căci, 
precum vom vedea, era aliat cu prietenul lor din 
Polonia, cneazul Svidrigallo şi poruncise ca să nu 
fie împiedecaţi în propaganda lor printre catolicii 
De fapt, ca mai toţi domnii români. Alexandru 
J era tolerant pentru credinţele deosebite ale străi¬ 
nilor, dar în ţară era un sprijinitor cald şi evlavios 
al ortodoxiei. Aceasta a fost, de altfel, politica 
religioasă tradiţională a domnilor noştri. 

XI 

ALEXANDRU INTRE UNGURI, POLONI 
ŞI TURCI 

Regele Sigismund al Ungariei nu era mulţumit 

de prietenia care se legase între Polonia şi ^Moldova. 
La curtea ungurească era vie încă amintirea înte¬ 
meierii ^Moldovei de cj)tre românul supus ungur 
Pogdan din Maramureş şi mai ales drumul de 
negoţ spre pîarea Neagră, asigurat Poloniei, era 
dorit pentru Unguri. Rivalitatea din acea vreme 
între Polonia şi Ungaria înăsprise şi ea lucrurile. 
Numai la 1412, în faţa primejdiei crescânde tur¬ 
ceşti la Dunărea de jos, se f|cu o apropiere între 
Unguri şi Poloni. Regele yiadislav se întâlni cu 
Sigismund la Lublau, ca să se sfătuiască P en tru 
mijloacele luptei împotriva Turcilor. Mircea cel 
Bătrân era fireşte interesat şi el în această treabă 
şi-şi trimise solii prin pfloldova/ cari întâmpinară 
pe regele yiadislav la Sancz, în clipa când regele 
pornia spre întâlnire. Solii fură °P r iţi l a masă ŞÎ 
discutară sigur cu regele asupra alianţei ce se 
pregătea, rămânând în Polonia până după intrei 
vedere. La întâlnirea dela Lublau Sigismund ridică 
vechia chestie a suzeranităţii ungureşti asupra ploii 
dovei şi la încheierea discuţiei cei doi regi recui 
noscură că această ţ ar Ă va române în situaţia de x 
mai înainte, adică vasală Poloniei, cu condiţia ca 
să fie un zid de apărare împotriva Turcilor. Dacă 
însă Alexandru nu va primi să lupte cu Turcii, 
atunci ţara lui va fi împărţită în două între Ungaria 
şi Polonia şi anume printr’o linie transversală, 
lăsând JVToldova de sub munţi, ţara de jos şi Chilia 
Ungurilor, iar restul ţării cu CetateaiAlbă şi Ho- 
tinul Poloniei/ Se vede limpede de aci dorinţa 

ambelor ţări de a pune mâna efectiv pe drumul 
comercial spre mare. Alexandru va fi aflat de 
soarta pe care i-o rezerva suzeranul şi « protectorul » 
său, regele Poloniei, informat fiind de solii lui 
Mircea, dar el nu putea acum să se despartă de 
Polonia. 

Dimpotrivă, el îşi împlini cu stricteţă şi cu pri¬ 
sosinţă îndatoririle sale de vasal, dezarmând astfel 
bănuelile şi reaua voinţă a suzeranului său. In 
timpul nesfârşitelor războaie ale lui Vladislav cu 
cavalerii Teutoni din Prusia, peste ţara cărora 
Polonia voia să-şi croiască o ieşire la Marea Baltică, 
la gura Vistulei, Alexandru trimise în mai multe 
rânduri ostaşii lui în ajutorul regelui. Cronicarii 
poloni povestesc cu laudă de vitejia acestor ostaşi. 
De pildă la 1432, o oaste moldovenească de patru 
sute de oameni se apropiase de cetatea Marienburg, 
când cavalerii, văzând puţinătatea lor, ies de sub 
ziduri şi sar asupra micii oştiri. Moldovenii atunci 
nu-şi pierd cumpătul, se retrag într’o pădure din 
apropiere şi descalecă, pentru a da lupta pe jos, 
« după cum este obiceiul şi firea acestui neam », 
zice cronicarul polon, care ştia că Moldovenii nu 
luptă niciodată călări. Teutonii, neştiind că fuga 
Moldovenilor era cu vicleşug, se iau după dânşii, 
dar sunt pe neaşteptate cotropiţi de săgeţile, care 
veneau vâjâind din codru, ca o ploaie deasă. Mulţi 
Teutoni îşi pierd caii, sunt omorâţi, iar alţii prinşi. 
«Şi astfel, zice cronicarul polon, într’un chip mi¬ 
nunat Moldovenii cu o ceată de puţini oameni au 

bătut o oaste mare a duşmanului şi s'au întors în tabăra 
oştirii regale învingători şi încărcaţi cu o pradă uriaşă ». 

Ceeace făcea pe Alexandru să ţie cu toate pu¬ 
terile de legăturile cu Polonia era primejdia tur¬ 
cească/In această vreme Mircea cel Bătrân murise 
şi urmaşii lui, cari se certau pentru domnie, pri¬ 
miseră să se închine Turcilor, ce călcară ţara în 
mai multe rânduri. Pentru a-şi asigura în aceste 
împrejurări graniţa la Dunăre, Alexandru pusese 
mâna pe Chilia munteană şi pe ţara Basarabiei şi 
sprijineaţi în acelaşi timp pe un pretendent cre¬ 
dincios de al lui în scaunul muntenesc, pe boerul 
Aldea, care-şi zise ca domn Alexandru, luând 
numele protectorului său. 

Dar pentru a înlătura primejdia turcească dela 
graniţa Moldovei trebuia o conlucrare cu Polonia 
şi Ungaria. La 1426 Sigismund şi Vladislav ho¬ 
tărăsc în înţelegere cu Alexandru să trimită oastea 
lor la Brăila, ca de acolo să înceapă războiul cu 
Turcii. Cinci mii de Polonezi trecură graniţa Mol¬ 
dovei, primind un salv conduct dela Alexandru cel 
Bun. Acesta se grăbi să-şi adune oştenii lui şi să 
se unească cu Polonii, aşezându-şi tabără lângă 
Brăila, unde aşteptară pe Sigismund, ca să poată 
începe lupta/ Zadarnică le fu aşteptarea, căci după 
două luni, Ungurii încă nu se iviseră, aşa că oastea 
polonă şi cea moldovenească se întoarseră acasă 
fără nici o ispravă. Când în anii următori Sigismund 
făcu unele expediţii împotriva Turcilor, Moldo¬ 
venii, desamăgiţi, nu-1 mai ajutară. 

Văzându-se că nu izbuteşte colaborarea împo¬ 
triva Turcilor, o nouă întâlnire între Sigismund 
şi Vladislav avu loc la 1429 la Luck în Volinia, la 
care luă parte de astă dată şi Vitold marele cneaz 
al Litvaniei. Cu prilejul acestei întâlniri se discută 
şi soarta Moldovei; Sigismund se plânse că Alexan¬ 
dru e trădător şi că nu vrea să lupte cu Turcii, deci 
trebue alungat din ţara lui cu puteri unite. Vitold 
se arătă şi el vrăşmaş al lui Alexandru, sprijinind 
părerea regelui Sigismund, poate din pricina des¬ 
părţirii domnului Moldovei de sora lui. Insă regele 
Poloniei Vladislav se împotrivi. El arată că Alexan¬ 
dru şi-a împlinit cu sfinţenie datoria de aliat şi 
vasal, că dacă nu pornise expediţia dela Brăila, 
vina era numai a lui Sigismund, care nu venise 
cu oastea lui. Astfel dreptatea şi credinţa domnului 
Moldovei era recunoscută si uneltirile duşmanilor 

y y 

lui dădură greş. 

Dan II, al Ţării Româneşti, pus în scaun cu 
ajutorul lui Sigismund, se plânsese acestuia că 
domnul Moldovei e înţeles pe ascuns cu Turcii 
împotriva lui," ceeace aprinse băiiuelile regelui 
Ungariei. x In realitate, duşmănia între cele două 
ţări române era pentru Chilia, însemnatul port la 
Dunăre. Alexandru făcuse acolo un baraj pe Du¬ 
năre ca să nu poată veni corăbiile spre porturile 
muntene: unele corăbii se loviseră de baraj şi fură 
scufundate, altele se duseră la Cetatea-Albă. Deşi 
Polonii şi Ungurii făgăduiseră că vor trimite o 
comisie de arbitraj pentru Chilia între Munteni 

şi Moldoveni, arbitrii nu se iviră şi Dan-Vodă, 
care de nevoie se dăduse de partea Turcilor, atacă 
cu ajutorul acestora Chilia. Atacul fu respins de 
Alexandru şi Muntenii cu Turcii fură bătuţi: 
aceasta e prima luptă, dintr’un lung şir în viitor, 
între Moldoveni şi Turci. 

Sigismund făgăduise chiar Chilia, pe care no 
avea, cavalerilor Teutoni, ca să fie de pază îm¬ 
potriva Turcilor şi avea pentru acest plan ciudat 
şi sprijinul lui Vitold. Dar la 1430 acesta muri şi 
legăturile politice se schimbară cu totul. 

Litvanii şi Rutenii aleseră ca mare cneaz în locul 
lui Vitold pe Svidrigallo, fratele regelui Vladislav. 
Noul stăpânitor, deşi catolic, sprijinea pe ortodoxii 
din Ucraina şi căuta să despartă Litvania de Po¬ 
lonia, formând un regat deosebit. Vladislav atunci 
îl înlocui cu Sigismund, fratele lui Vitold, dar 
Svidrigallo nu se supuse şi chemă în ajutor pe 
cavalerii Teutoni şi pe Moldoveni. Alexandru de 
data aceasta părăsi politica sa de prietenie faţă de 
Poloni, pe care o ţinuse treizeci de ani, şi trecu de 
partea duşmanilor regelui Vladislav (1431). Domnul 
trecu în persoană în capul oştilor în Polonia şi 
prădă până la Halici şi la Cameniţa, dar oastea 
polonă sub fraţii Buczacz, mari proprietari în apro¬ 
piere de graniţa Moldovei, îl bătu şi-l sili să se 
retragă. Pricina acestei schimbări pare a fi fost 
teama unei înţelegeri între Vladislav şi Sigismund 
împotriva Moldovei ca la Lublau. Lupta între 
Poloni şi răsculaţii din Litvania urmă şi după 

moartea lui Alexandru, până la izbânda celor 
dintâi/ 

In legătură cu aceste întâmplări războinice trebue 
socotit şi felul cum fu tratată solia regelui Ciprului 
care trecu în 1432 prin Moldova. încă din 1363 sub 
Bogdan I, regele Petre de Lusignan al Ciprului 
trecuse prin Moldova, ca să vie la Cracovia la 
curtea regelui Cazimir cel Mare. Acum, urmaşul 
său Ioan, care se întitula şi rege al Ierusalimului, 
trimise o solie de două sute de oameni regelui 
Vladislav, ca să-l îndemne să ridice oaste împo¬ 
triva Turcilor. Solia, care venise pe o corabie pe 
mare, debarcă la Cetatea Albă şi acolo, cumpărând 
cai, se îndreaptă spre Polonia. Dar, după cum 
arătară regelui, solii «au avut de suferit multe 
nedreptăţi şi răutăţi grozave din partea unui popor 
răutăcios şi barbar şi de nu s’ar fi temut ei de regele 
* Vladislav, erau să fie foarte aproape de moarte». 
De aceea la întoarcere solii luară drumul Veneţiei, 
căci se temeau de cruzimea cea mare a Moldo¬ 
venilor. Nu ştim dacă această cruzime se datoreşte 
duşmăniei din ultimul timp dintre Alexandru şi 
Vladislav, sau e vorba iar de bandele de hoţi în¬ 
tâlnite de francezul Guillebert de Lannoy. 

XII 

SFÂRŞITUL LUI ALEXANDRU CEL BUN. 
FAMILIA LUI 

Alexandru cel Bun se sfârşi în anul 1432 şi fu 
îngropat cu cinste în mănăstirea Bistriţei clădită 

de dânsul^ Poporul ia a zis « cel Bun f>, poreclă care 
înseamnă o slavă de care puţini s’au bucuraţ în 
vremuri turburi de învrăjbire ale trecutului nostru. 
Şi istoria, care cunoaşte azi în amănunte faptele lui, 
nu poate decât să întărească pe vecie judecata 
poporului asupra lui: a fost un bun păzitor al 
ţării, drept şi neclintit apărător al credinţei, câr- 
muitor paşnic, întemeietor de sate şi oraşe şi măi 
năstiri/ Dar urmaşii care liau cinştit cu această 
faimă nepieritoare, n’au ştiut să-i păzească mori 
mântui, aşa cum el a ştiut să-şi păzească supuşii, 
căci azi mormântul s’a aflat profanat, oasele au 
fosţ aruncate de lacomi căutători de odoare şi nici 
măcar piatra, în care era săpat numele lui, nu s'a 
mai păstrat. 

^Rămâne să spunem câteva cuvinte despre fai 
milia lui. Am văzut la începutul acestei cărţi, cari 
au fost înaintaşii lui. Alexandru cel Bun a fosţ 
căsătorit de trei ori. Deşi mai toţi cercetătorii soi 
cotesc între soţiile lui şi pe o Margareta unguroaică, 
aceasta n'a existat, şi socotelile lor se întemeiază 
pe o greşală. 

Prima lui soţie a fost Ana, numită şi Neacşa/ 
Cu aceasta avu Alexandru pe întâiul său născut, 
Poman, care muri copil, şi pe o fată Vasilisa 
(nume grecesc), apoi pe Ilie, care-i urmă în scaui 
nul domniei. Tot în acea vreme Alexandru mai 
avu un fiu Ştefan sau Steţcu, dintr'o ţiitoare. 
Stanca, pe carenl recunoscu înşă mai ţârziu ca 
fiu legiuit/ 

După moartea doamnei Ana în 1414, Alexandru 
se căsători cu Ringala (cu numele din botez Maria), 
de care cum am văzut el se despărţi la 1414, 
din pricina deosebirii de credinţă. îndată după 
despărţire Alexandru se căsători a treia oară cu 
sora boerului Braţul, fiica unui boer Marin, anume 
Marena, cu care avu doi fii: Petre şi Alexandru 
(acesta din urmă a murit curând, tânăr încă) şi o 
fiică numită Chiajna, care trăi până în vremea lui 
Ştefan cel Mare. Pe lângă aceşti copii Alexandru 
mai avu şi un fiu din flori, Bogdan, care a fost 
mai târziu domn şi tatăl lui Ştefan cel Mare. 

încă în zilele domniei lui Alexandru, fiul său 
mai mare, Uie luă în căsătorie pe Maria, fiica 
ducelui Andrei dela Chiev (în Polonia) şi soră cu 
Sofia, ultima soţie a regelui Vladislav Iagiello, 
amândouă ortodoxe. Din această căsătorie se născu 
un fiu Roman, care purta numele bunicului său. 

Acest neam al lui Alexandru cel Bun a fost 
încărcat cu multe păcate, de cari bunul lor părinte 
nu era vinovat căci au luptat între ei cu cruzime 
de fiară pentru scaun şi domnie, dar tot din rân¬ 
durile lor s'a ridicat marele apărător al ţării şi al 
creştinătăţii întregi, Ştefan cel Mare. 

